"4.3. LOKWALOIKITSISO/ MAIPOLELO/ MAIKAO LE LEKWALOPHELEGETSO Dintlhathuto Lokwaloikitsiso/ maipolelo/ maikao ke lokwalo lo lo khutshwane lo lo tlhalosang tsa botshelo jwa mokwadi. Lo patiwa ke lekwalokopo la phatlhatiro. Fa o kwala lokwaloikitsisio/ maipolelo/ maikao tlhagisa tshedimosetso yotlhe e e maleba. 4.3.1 Diponagalo Dirisa malepa a a latelang go kwala lokwaloikitsiso/ maipolelo/ maikao le lekwalophelegetso. Tlhokomela dintlha tse di latelang: • Ipapatse kgotsa ithekise gore lefatshe le go itse. • Kwala ka tsela e e leng gore motho yo o sa go itseng a ka go kgatlhegela. • Tlhagisa tshedimosetso e e lolameng, e tsepame fela e nne khutshwane. • Tshedimosetso e nne maleba le se kopo e se lebileng. • Kwala dintlha ka tatelano, se kwale ka mokgwa wa porosa kgotsa ditemana • Neelana ka tshedimosetso e ntsi ka moo o ka kgonang ka teng, fela e nne e e maleba. • Latela ditlhogo tse di dirisiwang go kwala lokwaloikitsiso mme o ikaege ka tsona. • Tshedimosetso ka borutegi, bokgoni le maitemogelo di tlhagiswe ka botlalo go ngoka kgatlhego. • Se lebale go tlhagisa dipaki le dinomoro tsa gago tsa letheka. • Netefatsa gore mopeleto le tiriso ya puo di nepagetse. Gakologelwa!! Kwala dintlha tse di latelang fa o kwala lokwaloikitsiso/ maipolelo/ maikao • Tshedimosetso ka ga mong. • Borutegi • Maitemogelo le bokgoni a tiro. • Dipaki 32"